Ceko

Republik Ceko (bahaso Ceska: Česká republika, Česko ), atau sacaro singkek Ceko, iyolah sabuah nagara di Eropa Tangah nan tabantuak satalah bubarnyo nagara Cekoslowakia. Nagara iko babatehan jo Jerman di sabalah barat jo utara, Polandia di sabalah utara, Slowakia di sabalah tenggara dan jo Austria di sabalah selatan.

Di nagara iko talatak Sudetenland di mano dahulu tingga suku bangso Jerman, tatapi satalah Parang Dunia II, sabagian basa mareka dideportasi moskipun masih banyak urang Ceko nan manyandang namo Jerman. Kala itu sakitar 3,5 juta jiwa bangso Jerman diusia.

Republik Ceko punyo lanskap babukik nan maliputi area salaweh 78.871 kilometer persegi (30.452 sq mi) dengan sabagian gadang iklim kontinental jo samudra sadang. Ibukota jo kota tagadang adolah Praha; kota gadang jo daerah perkotaan lainnyo tamasuak Brno, Ostrava, Plzeň dan Liberec. Republik Ceko baiklim sadang, talatak di zona transisi antaro tipe iklim samudera jo kontinental, dengan musim paneh nan angek jo musim dingin nan dingin, barawan, jo basalju. Perbedaan suhu antaro musim paneh jo musim dingin disababkan oleh posisi geografis nan takuruang daratan.R. Tolasz, Climate Atlas of the Czech Republic, Czech Hydrometeorological Institute, Prague, 2007. , graphs 1.5 and 1.6

Republik Ceko adolah nagara demokrasi perwakilan parlementer multi-partai nan pluralis. Parlemen (Parlament České republiky) adolah bikameral, dengan Kamar Deputi (Poslanecká sněmovna, 200 anggota) jo Senat (Senát, 81 anggota).

Manuruik sensus 2021, jumlah panduduaknyo iolah 10.524.167. Mayoritas panduduak Republik Ceko adolah urang Ceko (57,3%), diikuti oleh Moravia (3,4%), Slovakia (0,9%), Ukraina (0,7%), Viet (0,3%), Polandia (0,3%), Rusia ( 0,2%), Silesia (0,1%) jo Jerman (0,1%). 4,0% lainnyo manyatokan kombinasi dari duo nagara (3,6% kombinasi Ceko jo nagara lain). Karano 'kewarganegaraan' adolah item opsional, sajumlah urang mangosoangkan bidang iko (31,6%). Menuruik babarapo pakiroan, ado sakitar 250.000 urang Romani di Republik Ceko. Minoritas Polandia tingga tarutamo di wilayah Trans-Olza."Jarosław Jot-Drużycki: Poles living in Zaolzie identify themselves better with Czechs ". European Foundation of Human Rights. 3 September 2014.

Di tanah Sudeten banyak tadapek industri, tarutamo industri karajinan kristal jo bir.

 Geografi 

Ceko indak mamiliki bateh lauik dek dibatehi dek Polandia, Jerman, Austria, jo Slowakia. Di daerah Bohemia, mangalia Sungai Elbe atau Labe dalam bahaso Ceska jo Sungai Vltava, dikaliliangi dek pagunuangan randah. Di Sudeten, tadapek titiak tatinggi di Ceko, GunuAng Sněžka satinggi 1.602 m. Bagian timur Ceko, Moravia, jugo babukik jo dialiari dek Sungai Morava sakaligus merupokan mato aia Sungai Oder atau Odra. Sungai-sungai tasabuik mengalia ka Lauik Utara, Lauik Baltik, jo Lauik Hitam.

Iklim di Ceko iyolah sadang jo [[musim panaeh] nan angek jo musim dingin nan lambok, barawan, jo dingin sorta dipangaruhi dek iklim lauik jo darek.

Refrensi